section_heading: Radnja
paragraph_text: U Avengers Toweru, Stark i Banner otkrivaju da se unutar kamena žezla nalazi umjetna inteligencija i potajno je koriste za dovršetak globalnog obrambenog programa "Ultron". Međutim, tijekom zabave organizirane u povodu pobjede, Ultron se aktivira, uništava J.A.R.V.I.S.-a i napada tim. Ultron bježi s Lokijevim žezlom i skloni se u Struckerovu bazu u Sokoviji, gdje nadograđuje svoje tijelo i gradi vojsku dronova, a zatim regrutira blizance Maximoff, koji Starka smatraju krivim za smrt svojih roditelja i zajedno odlaze do trgovca oružjem Ulyssesa Klauea kako bi dobili vibranium. Osvetnici ih uspijevaju presresti i suočiti se s njima, ali Wanda manipulira njihovim umovima tako što ih tjera da imaju vizije. Hulk, u stisku ludila uzrokovanog vizijama, počinje uništavati grad, a Stark koristi oklop Hulkbuster da ga zaustavi.